CELEX: 22019D0167
Language: fi
Date: 2019-01-14 00:00:00
Title: ESA–EU-tulliyhteistyökomitean päätös N:o 1/2019, annettu 14 päivänä tammikuuta 2019, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2019/167]

4.2.2019   
               
               
                  FI
               
               
                  Euroopan unionin virallinen lehti
               
               
                  L 32/32
               
            
         ESA–EU-TULLIYHTEISTYÖKOMITEAN PÄÄTÖS N:o 1/2019,
         annettu 14 päivänä tammikuuta 2019,
         poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2019/167]
         TULLIYHTEISTYÖKOMITEA, joka
         ottaa huomioon itäisen ja eteläisen Afrikan valtioiden, jäljempänä ’ESA-valtiot’, sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,
         sekä katsoo seuraavaa:
         
                     (1)
                  
                  
                     Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä.
                  
               
                     (2)
                  
                  
                     Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtioiden alkuperätuotteiden tuonnissa unioniin.
                  
               
                     (3)
                  
                  
                     Väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti näistä alkuperäsäännöistä voidaan hyväksyä poikkeuksia, jos se on ESA-valtioiden tuotannonalojen kehittämisen vuoksi perusteltua.
                  
               
                     (4)
                  
                  
                     ESA–EU-tulliyhteistyökomitea hyväksyi 2 päivänä lokakuuta 2017 ESA–EU-tulliyhteistyökomitean päätöksen N:o 2/2017 [2017/1924] (2), jolla myönnetään väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti poikkeus alkuperäsäännöistä suolatulle kudalle, joka tuodaan unioniin 2 päivän lokakuuta 2017 ja 1 päivän lokakuuta 2018 välisenä aikana. Poikkeuksen käyttö oli kuitenkin vähäistä, sillä tilausten saanti viivästyi.
                  
               
                     (5)
                  
                  
                     Mauritius on pyytänyt väliaikaisen talouskumppanuussopimuksen pöytäkirjassa 1 olevan 42 artiklan mukaisesti uutta poikkeusta alkuperäsäännöistä 100 tonnille HS-nimikkeen 0305 69 suolattua kutaa, joka tuodaan unioniin lokakuun 2018 ja lokakuun 2019 välisenä aikana. Mauritius ilmoittaa pyynnössään, ettei kutaa ole saatavilla EU:n tai Mauritiuksen alkuperätuotteena eikä Afrikan, Karibian ja Tyynenmeren valtioiden ryhmän, jäljempänä ’AKT-valtiot’, muista valtioista peräisin oleva kuta täytä laatua ja säännöllisiä toimituksia koskevia vaatimuksia. Mauritiuksen onkin edelleen hankittava jalostusteollisuudelleen ei-alkuperäaineksia olevia raaka-aineita. Mauritius arvioi, että se pystyy käyttämään kaudeksi 2018–2019 haetun kiintiön kokonaan.
                  
               
                     (6)
                  
                  
                     Poikkeuksella edistettäisiin pienten ja keskisuurten yritysten kehittymistä ja Mauritiuksen pääasiassa tonnikalatuotteisiin perustuvan kala- ja äyriäisalan monipuolistumista. Mauritius on ilmoittanut, että poikkeuksen nojalla tapahtuvan viennin arvon arvioidaan olevan 390 000 euroa. Harmonoidun järjestelmän ryhmän 3 kalastustuotteiden Mauritiuksesta unioniin tapahtuneen tuonnin arvo oli 21 217 843 euroa vuonna 2017. Koska poikkeuksen kohteena oleva määrä on vähäinen (arvoltaan vain 1,84 prosenttia) ja poikkeusta pyydetään rajoitetuksi ajaksi, se ei aiheuta vakavaa haittaa millekään talouden alalle unionissa eikä yhdessä tai useammassa jäsenvaltiossa.
                  
               
                     (7)
                  
                  
                     Sen vuoksi on aiheellista myöntää Mauritiukselle yhdeksi vuodeksi poikkeus 100 tonnille suolattua kutaa, jotta tuotannonalan valmiudet jatkaa vientiä unioniin säilyisivät.
                  
               
                     (8)
                  
                  
                     Komission täytäntöönpanoasetuksessa (EU) 2015/2447 (3) vahvistetaan tariffikiintiöiden hallinnointia koskevat säännöt. Kyseisiä sääntöjä olisi sovellettava sen määrän hallinnointiin, jolle tällä päätöksellä myönnetään poikkeus.
                  
               
                     (9)
                  
                  
                     Poikkeuksen vaikutusten tehokkaan seurannan mahdollistamiseksi Mauritiuksen viranomaisten olisi säännöllisesti toimitettava komissiolle yksityiskohtaiset tiedot antamistaan EUR.1-tavaratodistuksista,
                  
               ON PÄÄTTÄNYT SEURAAVAA:
         
            1 artikla
            Poiketen siitä, mitä väliaikaisen talouskumppanuussopimuksen pöytäkirjassa 1 määrätään, HS-nimikkeen 0303 89 ei-alkuperäkudasta valmistettua HS-nimikkeen 0305 69 (CN-koodin 0305 69 80) suolattua kutaa on mainitun pöytäkirjan 42 artiklan 1 kohdan mukaisesti pidettävä Mauritiuksen alkuperätuotteena tämän päätöksen 2–5 artiklassa säädetyin ehdoin.
         
         
            2 artikla
            Edellä 1 artiklassa säädettyä poikkeusta sovelletaan tämän päätöksen liitteessä vahvistettuun tuotteeseen ja määrään, joka luovutetaan vapaaseen liikkeeseen Mauritiuksesta unioniin, yhden vuoden ajan tämän päätöksen hyväksymisestä alkaen.
         
         
            3 artikla
            Liitteessä vahvistettua määrää hallinnoidaan täytäntöönpanoasetuksen (EU) 2015/2447 49–54 artiklan mukaisesti.
         
         
            4 artikla
            Mauritiuksen tulliviranomaisten on tehtävä 1 artiklassa tarkoitetuille tuotteille määrällisiä vientitarkastuksia.
            Mauritiuksen tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.
         
         
            5 artikla
            Tämän päätöksen nojalla annettujen EUR.1-tavaratodistusten 7 kohdassa on oltava yksi seuraavista maininnoista:
            
               ”Derogation – Decision No 1/2019 of the ESA-EU Customs Cooperation Committee of 14 January 2019”;
            
            
               ”Dérogation – Décision no 1/2019 du Comité de Coopération Douanière AfOA-UE du 14 janvier 2019”.
            
         
         
            6 artikla
            
               1.   Mauritius ja unioni toteuttavat tarvittavat toimenpiteet tämän päätöksen täytäntöönpanemiseksi.
            
            
               2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen soveltamisen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
            
         
         
            7 artikla
            Tämä päätös tulee voimaan 14 päivänä tammikuuta 2019.
         
         
            Tehty Brysselissä 14 päivänä tammikuuta 2019.
            
               B. SAMSON
               
                  ESA-valtioiden edustaja
               
               
                  ESA-valtioiden puolesta
               
            
            
               J. G. SANCHEZ
               
                  Euroopan komissio
               
               
                  Euroopan unionin puolesta
               
            
         
         
            (1)  EUVL L 111, 24.4.2012, s. 2.
         
            (2)  ESA–EU-tulliyhteistyökomitean päätös N:o 2/2017, annettu 2 päivänä lokakuuta 2017, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2017/1924] (EUVL L 271, 20.10.2017, s. 47).
         
            (3)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
      
      
         
            LIITE
            
                        Järjestys-numero
                     
                     
                        CN-koodi
                     
                     
                        Taric-koodi
                     
                     
                        Tavaran kuvaus
                     
                     
                        Ajanjakso
                     
                     
                        Nettopaino
                        (tonnia)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        Kuta, suolattu
                     
                     
                        14.1.2019–13.1.2020
                     
                     
                        100